বিএনপি প্রার্থীদের পোস্টার ছেঁড়ার হিড়িক
ঢাকা উত্তর সিটি কর্পোরেশনের (ডিএনসিসি) ২৪, ২৬ ও ২৭ নম্বর ওয়ার্ডে বিএনপি সমর্থিত কাউন্সিলর প্রার্থীদের পোস্টার ছিঁড়ে ফেলা, লিফলেট ছিনিয়ে নেয়া, প্রচারণায় বাধা ও নেতাকর্মীদের ওপর হামলাসহ নানা অভিযোগ পাওয়া গেছে।







তারা বলেন, কয়েক দিন ধরে আওয়ামী লীগ সমর্থিতরা তাদের পোস্টার ছিঁড়ে পুড়িয়ে দিচ্ছে। নেতাকর্মীদের ওপর হামলা ও লাঞ্ছিত করা হচ্ছে। এছাড়াও নির্বাচন থেকে সরে যেতে নানাভাবে হুমকি দেয়া হচ্ছে।




তবে, এসব অভিযোগ অস্বীকার করেন আওয়ামী লীগ সমর্থিত প্রার্থীরা। এই তিন ওয়ার্ডে বিএনপি সমর্থিত প্রার্থীরা হলেন- মো. হুমায়ন কবির আহমেদ, আজিজুর রহমান মোসাব্বির ও মো. আনোয়ারুজ্জামান আনোয়ার।
তারা তিনজনই ঘুড়ি প্রতীকে লড়ছেন। ওয়ার্ডগুলো ঘুরে দেখা যায়, বিএনপি সমর্থিত প্রার্থী ও মেয়র প্রার্থীর তেমন কোনো পোস্টার বা ব্যানার নেই। ওয়ার্ডজুড়ে ঝুলছে আওয়ামী লীগ সমর্থিত প্রার্থীদের ব্যনার-পোস্টার।
দু-একটি রাস্তা বা গলিতে ঝুলতে দেখা যায় বিএনপি বা অন্য সমর্থিত প্রার্থীদের কিছু পোস্টার।
এদিকে শনিবার কারওয়ান বাজার এলাকায় ২৬ নম্বর কাউন্সিলর প্রার্থী মোসাব্বিরের পক্ষে ভোটার স্লিপ বিতরণকালে ওয়ার্ড আওয়ামী লীগ নেতাকর্মীরা নারী কর্মীদের ওপর হামলা চালায় বলে অভিযোগ করা হয়েছে।
মোসাব্বির বলেন, পোস্টার রাতে লাগালে দিনে ছিঁড়ে ফেলা হচ্ছে। একই অভিযোগ করেন ২৪ নম্বর ওয়ার্ড প্রার্থী মো. হুমায়ন করিব। তিনি বলেন, এই ওয়ার্ডে আমার কোনো পোস্টার নেই।
পোস্টার লাগালেই আওয়ামী লীগের নেতাকর্মীরা ছিঁড়ে ফেলে দিচ্ছে। এছাড়াও প্রচারণা চালাতে গেলেই বাধা ও হামলা চালাচ্ছে। শুধু তাই না নারী কর্মীদের ওপরেও হামলা চালাচ্ছে।
২৭ নম্বর ওয়ার্ডের প্রার্থী আনোয়ারুজ্জামান বলেন, ওয়ার্ডে প্রতিটি রাস্তা বা গলি থেকে তো পোস্টার ছিঁড়ে ফেলা হচ্ছেই। এমনকি আমার বাসার সামনেও কোনো পোস্টার রাখেনি।

ঢাকা উত্তর সিটি কর্পোরেশনের (ডিএনসিসি) ২৪, ২৬ ও ২৭ নম্বর ওয়ার্ডে বিএনপি সমর্থিত কাউন্সিলর প্রার্থীদের পোস্টার ছিঁড়ে ফেলা, লিফলেট ছিনিয়ে নেয়া, প্রচারণায় বাধা ও নেতাকর্মীদের ওপর হামলাসহ নানা অভিযোগ পাওয়া গেছে।